Dátum: 2020.03.16. hétfő
Értesítjük a tisztelt lakosságot, hogy a koronavírus terjedésének megelőzése érdekében 2020. március 17-től kezdődően, előre meg nem határozható időtartamig a Gyöngyösi Közös Önkormányzati Hivatal ügyfélfogadása szünetel.
Kérjük, hogy a járvány terjedésének csökkentése érdekében a korlátozást szíveskedjenek betartani. Telefonon továbbra is állunk az önök rendelkezésére.
Az ügyfelek, társhatóságok, szerződéses partnerek beadványait, kérelmeit postai levélben, vagy elektronikus formában (e-mail, ügyfélkapu, hivatali kapu) fogadjuk. A hivatal elérhetőségei a www.gyongyos.hu honlapon megtalálhatók.
Ellenkező intézkedésig a pénztár szolgáltatása is szünetel, a korábban pénztáron keresztül kifizetett támogatások, egyéb juttatások postai kézbesítés útján kerülnek kiküldésre.
Ügyfeleink, partnereink megértését előre is köszönjük.
Hiesz György s. k.
Dr. Kozma katalin s.k.